Előterjesztés Zalakaros Város Önkormányzat Képviselőtestülete 2023. november 28-i ülésére

Tárgy: Termáltó üzemeltetésével összefüggő döntések

Előterjesztést készítette: Torma László aljegyző

Tisztelt Képviselőtestület!
	
A zalakarosi Termáltó és Ökopart üzemeltetésére az önkormányzat, a Zalakarosi Fürdő Zrt. és a Karos-Park Kft. között háromoldalú együttműködési és üzemeltetési megállapodás jött létre. A Termáltó és Ökopart területe a Zalakarosi Fürdő Zrt. tulajdona, mely területen az önkormányzat fejlesztéseket hajtott végre az előző években. A Képviselőtestület 2023-ban több határozatban is foglalkozott az üzemeltetési feladatok átalakításával, melynek elve, hogy az önkormányzat fokozatosan adja vissza a tulajdonosnak a Termáltó és Ökopart, valamint létesítményeinek üzemeltetését.
A képviselőtestületi döntések, valamint az előkészítő egyeztetések alapján a javaslat az, hogy 2024-ben a Zalakarosi Fürdő ZRt. viseli a Termáltó és Ökopart területének parkfenntartási költségeit. 
Az előterjesztés az alábbi határozati javaslat elfogadását javasolja a Képviselőtestület számára.


Határozati javaslat:
1./ Zalakaros Város Önkormányzat Képviselőtestülete jóváhagyja a zalakarosi Termáltó és Ökopart üzemeltetésére Zalakaros Város Önkormányzata, a Zalakarosi Fürdő Zrt. és a Karos-Park Kft. között létrejött együttműködési és üzemeltetési megállapodás módosítását az előterjesztésnek megfelelően.
2./ Zalakaros Város Önkormányzat Képviselőtestülete úgy határoz, hogy a Zalakaros Város Önkormányzata és a Karos-Park Kft. közötti közszolgáltatási szerződés 1. mellékletében szabályozott, a Termáltó és Ökopart parkfenntartási közszolgáltatási feladatainak ellátása és a közszolgáltatási díjakra vonatkozó rendelkezéseket 2024. január 1-től hatályon kívül helyezi.
3./ Zalakaros Város Önkormányzat Képviselőtestülete felkéri a Karos- Park Kft. ügyvezetőjét, hogy a Termáltó és Ökopart területén lévő fa szerkezetű ívhíd karbantartására, továbbá a Termáltó és Ökopart területén lévő további létesítmények állapotfelmérésére és a szükséges javítási munkákra készítsen árajánlatot a 2024. évi költségvetés előkészítése során.
4./ Zalakaros Város Önkormányzat Képviselőtestülete a 126/2023. (VIII.01.) számú képviselő-testületi határozata I. pontját, valamint, a 159/2023. (IX.26.) számú képviselő-testületi határozata I. pontjának 2. és 3. alpontját visszavonja.
 

Határidő: 2023. december 31. – 3./ pont kivételével
                2024. január 19. – 3. pont vonatkozásában
Felelős: Novák Ferenc polgármester


Zalakaros, 2023. november 24.	                    
                                                                                                      	           Novák Ferenc
					        				            polgármester



